Júst hvussu títt bústaðarlán skal setast saman, veldst m. a. um, hvussu tíni yvirskipaðu fíggjarviðurskifti síggja út, og hvørji ynski tú hevur til at kunna broyta og tillaga lánið. Rokna bústaðarlán Sum tummilsregla skal ein familja við 2 vaksnum og 2 børnum hava 15.000 kr. eftir hvønn mánað, tá allar fastar útreiðslur eru goldnar. Hetta skal røkka til mat, klæðir, gávur, frítíðarítriv, ferðir og samansparing til størri íløgur. Eginfígging ger stóran mun Jú meira tú hevur spart saman, tess minni verður samlaða lánið hjá tær. Harvið verður mánaðarliga lánsgjaldið eisini lægri, og tú fært størri fíggjarligt rásarúm í gerandisdegnum. Tí er tað ein stórur fyrimunur, um tú byrjar at spara saman í góðari tíð. Hinvegin er mánaðarliga gjaldið ofta lægri á einum realkredittláni. Tað hevur stóran týdning, at skuldin ikki gerst ov stór í mun til tína inntøku. Flestøll orka at vera sperd fíggjarliga í styttri tíð. Kanska vilt tú kunna ferðast av og á ella hava ráð til eitt ávíst frítíðarítriv. Eitt bústaðarlán er ein langtíðaríløga, og tí skalt tú kunna liva við láninum nógv ár fram í tíðina.